Nsang Awng La Kawn Minute 4 Laman Ngalani Hpe Dang Kau
One Championship Middle weight Champion Nsang Awng La gaw November (3) ya shana galaw ai One Championship a Hero’s Dream shingjawng poi hta shi hpe ningdat ai Ahlin Angalarni hpe round (1) na minute 4 jan hta Ngalani n shamu lu hkra manat tek kau nna dang kau lu sai re..
Asak (32) ning rai sai Wunpawng Jinghpaw Amyu sha Nsang Awng la gaw, mungkan hta grai mying gumhkawng taw nga ai Asak (42) ning re ai Cameroon mungdan kaw shangai nhtawm Hongkong mungdan masha hkam la da ai Heavy weight – Martial Art Champion Ahlin Angalarni hpe aten kadun laman dang kau lu ai re.
Nsang Awng La gaw ya na zawn mungkan hta mying kaba dik ai Martial Art Champion langai hpe dang lu na matu aten ram ram la nna tau hkyen shajin shaman shakyang da ai majaw re nga nna lamang ngut ai hpang tsun da ai.
kac_Latn kac_Latn kac_Latn kac_Latn